rlitschk/wikidir huggingface dataset:
Austwestfäölsk is en westfäölske Tungsliag, dey in et Ossenbrügger Land un in Austwestfaulen küerd wät. Det hev dey Sünnerheyt, det dår sünners mennige Diphthonge in sind. Eyn syt nit faken in Builefeld or Paterboärn Lü, dey det küerd. Men hyr is ok en Mischmasch van Austwestfäölsk un Hoochdüütsk to fynen, det Builefelder Missingsk. Van Minn stait in wecke Böekere, det det to det Rebeet van et Noordneddersassisken hauerd. August-Wilhelm Aufderheide: Van jungen un eaulen Luien - Voatehlsels iuden Buiner Lanne, Druckerei Mail, Bünde (im Rahmen der Reihe "Bünder Autoren - Begegnung mit Literatur" (Band 8), Herausgeber: Kulturamt der Stadt Bünde, Rathaus, 32257 Bünde) Matthias E. Borner: Pölter, Plörre und Pinöckel - Grundwortschatz zum Überleben im Kreis Gütersloh, Verlagsunion Vox Rindvieh, 2004; ISBN 3000142495 (In düt Beok es (up Häogduitschk) en ganzen Batzen Woierde beschrieben, de iut dat Plattduitschke in dat Häogduitschk van de Gütseler Luie Intogg halen hätt. Meiher teo düt Phänomen fuint jui äok unner Missingsch.) Erwin Möller: Lustern un Liasen - Plattduitschket Liasebeok for Lütke un Gräode, heka-Verlag (Heinz Kameier) Leopoldshöhe, 1997; ISBN 3-928700-41-3 Segg et up Platt - Niederdeutsches Wörterbuch in der Ravensberger Mundart, heka-Verlag (Heinz Kameier) Leopoldshöhe, 1998; ISBN 3-928700-47-2 Friedrich Möllering: Frittken vanne Hermannshöhe -
Anton Günther, Graaf von Ollnborg un Delmenhorst (* 10. November 1583 in Ollnborg; † 19. Juni 1667 in Raastäe) De leste un politisch klöökste Graaf ut dat Ollnborger Grafengeslecht, Graaf Anton Günther, unnernehm al in sien Jöögd vele Reisen na Förstenhüüs in Düütschland un in Naverlänner. So kreeg he enen goden Inblick in de politischen Umstännen von dat domalige Europa. De Lenks, de he darbi setten kunn, kemen laterhen ok sien Land goot topass. Mit 20 Jahren övernehm he 1603 dat Regeer un gung foors an de Upgaven, de sien Vadder Johann anfungen harr: den Diekbo an'n Jadebusen un dat Ringen um den Wersertoll. 1615 woor bi Ellens de Damm dör dat „Swarte Brack“ fardigstellt. 2000 Jück Grodenland weern indiekt woorn un togliek weer de Weg na dat Jeverland, dat siet 1575 to Ollnborg höörde, endlich tostannen kamen. De oostfrees'schen Grafen, de ümmer wedder versocht harrn, sik bit an de Jaad uttodehnen, weer dar nu en Regel vörschaven woorn. Anton Günthers gröttste Verdeenst weer de sture Kamp um den Wersertoll. He bestund darup, dat Ollnborg dat Recht harr, von de Hannelsscheep, de up der Werser föhren, enen Toll to kasseren. As Grund geev he an, dat dat Lüchtfüür up de
En Interpolatschoon is en Passaasch in en Text, de nich van de original Autor schreven würr, man van anner Lüüd in de Text inschaven würr un de original Text verännern düng. Interpolatschoon kümmt af van "interpolare" (latiensch) = « upniegen, verniegeen, nie maaken », un wull ok « verännern, falsifiseern, verfälschen ». Interpolatschonen findt een in Texten ut de oold Tieden or ut de Middeleewen, de van Hand kopeert würrn un wor faken för't Verklorn or för anner Grünn wat toschreven würr, sünners an de Rand. Upfolgen Affschrievers wüssen oftins nich, of de toschräven Text an de Rand noch Deel van de originaal Text weer or nicht, un schreeven denn de Text (van de Rand), wenn't passen düng, eenfach in de Hööfttext meed to. Of een Manuskript Interpolatschonen hett or of de Text van de Autor sülvst herkümmt, dat is mennigmol nich mehr to seggen. Oxford Latin Dictionary, Oxford 1968, bi "interpolare": "to make as new". Oxford Latin Dictionary, Oxford 1968, bi "interpolare": (dub.[ious], perh.[haps] "to alter". ). Wörterbuch der Lateinischen Sprache, R. Klotz, Graz, 7. Abdruck 1963 bi "interpolare" "aufstutzend entstellen, fälschen, verfälschen", Mediae Latinitatis Lexicon Minus, J.F. Niemeyer & C. Van de Kieft, Leiden 2002, Édition reamnié par
De Wachholtz Verlag GmbH is en Verlag ut Kiel. De Verlag hett Saken över Sleswig-Holsteen herutgeeven, to’n Bispeel Historischer Atlas Schleswig-Holstein 1867 - 1945. De Verlag is 1924 von Karl Wachholtz in Niemünster grünnt worrn un hett toeerst noch Karl Wachholtz Verlag heten. 1945 hett de Söhn Ulf Wachholtz den Verlag övernahmen, 1969 Ulf siene Fro Gisela Wachholtz un 1994 Gisela ehre Swegerdochter Gabi Wachholtz. 2012 hett de Verlegger Sven Murmann den Verlag övernahmen. He kummt ut Kiel un dorüm is de Wachholtz Verlag in’n Januar 2015 na Kiel ümtagen. De Verlag gifft ok en Klenner herut. In’n Verlag gifft dat ok de Zeitschrift der Gesellschaft für Schleswig-Holsteinische Geschichte (ZSHG). De Bedüden vun de Verlag is dat Plattdüütsch-Hoochdüütsch Wöörbook SASS, wat vun Johannes Sass begründt worr. De Wachholtz Verlag gifft ok noch anner wichtige Wöörbook rut, to’n Bispeel dat Mekelborgsche, Sleswig-Holsteensche un Pommersche Wöörbook. Bekannt is he ok wegen dat Niederdeutsche Jahrbuch, dat eenmal in Johr rutkummt. Websteed vun den Verlag (hoochdüütsch) Normdaten: GND: 2015270-X | LCCN: n82140126 | VIAF: 123572010 | Wikipedia-Personensöök
Fulgentius vun Ruspe (Latiensch: Fulgentius Ruspensis; * um 467 rüm in Telepte, Noordafrika; † 1. Januar 533 in Ruspe, Noordafrika) is Bischop vun Ruspe ween un hett dör siene Schriften in de Generatschoon na Augustinus groten Infloot harrt up de Theologen vun siene Tied. Toeerst is he as Prokurator en hogen Beamten in Telepte ween. Man as he de Schriften vun Augustinus leest hett, hett he beslaten, Mönk to weern. Ofschoonst he dat an un for sik nich woll, hefft se em üm dat Johr 507 rüm to'n Bischop vun Ruspe wählt. Man dat duer nich lang un de Wandalenkönig Thrasamund hett em na Sardinien verbannt. Dor hett he in Calaris en Kloster grünnt un veel Schriften över de Theologie verfaat'. 515 is he bi en Disputatschoon mit Arianers in Karthago to finnen. Sien Schöler Fulgentius Ferrandus ut Karthago hett en Schrift över Fulgentius sien Leven rutbröcht. In siene Schriften maakt he sik sunnerlich för Augustin siene Gnadenlehr stark un geiht gegen den Semipelagianismus gegenan, de to de Tied in Süüdgallien allerwegens mank de Theologen to finnen weer. Ok mit den Arianismus vun de Wandalen sett he sik ut'neen un stritt dor gegenan. In de Röömsch-kathoolsche Kark warrt Fulgentius as
Wolf Caspar von Klengel (* 8. Juni 1630 in Dresden; † 10. Januar 1691 in Dresden) weer en düütsch Architekt un Baumeester ut dat Kurförstendom Sassen. Klengel gellt as Begrünner vun de sassisch Barockbaukunst un weer kunstgeschichtlich de wichtigst sassisch Baumeester in dat 17. Johrhunnert. He weer Böverlandbaumeester (siet 1656) un Böverinspektor vun de Zivil- und Militärbowarken ünner den sassischen Kurförst Johann Georg II. (1613–1680). 1672 hett Klengel dat Hooch Huus (hüüd Spitzhuus) böverhalf vun de Hoflößnitz baut. 1688 weer he Kummandant up Slott Sonnenstein bi Pirna un hett dat to en Festung utbauen laten. Informatschoonen to Dresden in de Fröhbarock un von Klengel
Aram Sarkissjan (armeensch Արամ Սարգսյան; * 2. Januar 1961 in Ararat, Armenien) weer van 3. November 1999 bit to’n 2. Mai 2000 armeensch Premierminister. He is de jüngere Bröer vun Wasken Sarkissjan (de vör hüm Premierminister weer un de dör en Attentat to Dood keem). 2000 hett he de oppositschonell Partei „Republik“ grünnd.
(739) Mandeville is en Asteroid ut de Hööftgördel, de an’n 7. Februar 1913 vun de US-amerikaansch Astronom Joel Hastings Metcalf in Winchester opdeckt wurrn is. De afsolute Helligkeit vun de Asteroid bedrocht 8,626. De Asteroid is nah de jamaikaansch Stadt Mandeville up Jamaika nömmt wurrn.
Kaschuubsch (ook Kaschubsch schräven, kaschuubsch: kaszëbsczi, poolsch kaszubski), ook (Slaawsch) Pommersch (kaschuubsch: pòmòrsczi, poolsch pomorski) nöömt, is ’n westslaawsche Spraak in Noordpolen. Se ward in’n Danziger Ruum snackt. In öllere Tieden snacken se ähr ook in Vörpommern, ehr dat dat Plattdüütsche in dat Rebeed begäng worrn is. Poolschspräkers kœnt de Spraak nich good verstahn. Liekers staht se as lechietsche Spraak mit dat Sleessche un dat nu utstorvene Polaabsche dat Poolsche tonehgst. Dat Slovinzische, dat in’t 20. Jahrhunnert utstorv, ward vun ’n Barg Minschen as ’n kaschuubsche Dialektgrupp ankäken, vun annere Minschen as ’n egenstänne Spraak. Dat Kaschuubsche harr lang enge Kuntakten mit dat Plattdüütsche. In Pommern snacken vääl Kaschuben ook plattdüütsch. Dat Kaschuubsche hett ’n groten Barg plattdüütsche Lehnwöörd’ annahmen un harr up de pommerschen Dialekten vun’t Plattdüütsche ook ’n besünner Inwarken. In verlädene Tieden dään se in Polen so, as weer dat Kaschuubsche ’n poolsche Dialektgrupp, man nu laat se’t as egenstännige Regionaalspraak gellen.
Luc Antoine Montagnier (* 18. August 1932 in Chabris; † 8. Februar 2022 in Neuilly-sur-Seine) weer en franzöössch Viroloog un Nobelpriesdräger. Nah sien Schoolafsluss hett Montagnier in Poitiers und Paris studeert. Af 1955 weer he an de Universität Paris tätig, 1965 bit 1971 an’t Radium-Institut in Paris. 1972 wurr Luc Montagnier Baas vun de virologisch Afdeelen an’t Institut Pasteur in Paris, de he van 1985 an as Perfesser führen de. Van 1991 bit 1997 weer he an dat glieker Institut Baas vun de Afdeelen för HIV/AIDS un Retroviren. 1997 wessel he an dat Queens College vun de Universität New York, wo he bit 2001 Direktor vun dat Zentrum för molekulare un zelluläre Biologie weer. He weer Chef vun de Arbeitsgrupp, de 1983 eerstmals den hüüd as HI-Virus bekannt Erreger vun de Immunschwächekrankheit AIDS isoleeren de. Dat Virus wurr anfangs as „lymphadenotropes Virus“ oder „Lymphadenopathie-assoziiertes Virus“ (LAV) betekend. Dat geev en langen Rechtsstriet um dat Patent, wiel Montagnier dat Patent för den HIV-Antikörper-Test en half Johr för Robert Gallo beandragt hett, Gallo kreeg dat aber ehder vun dat US-Patentamt. Nahderhenn hett man sück up hööchst politisch Ebene 1987 dör US-Präsident Ronald Reagan un de franzöösch Premierminister Jacques Chirac eenigt. Johren later
De National Aviation Hall of Fame (abk. NAHF) is en apenlich Ehrungsstäh vun dat National Museum of the United States Air Force up de Wright-Patterson Air Force Base in Dayton, Ohio. De NAHF ehrt Personen för hör besünners Leistungen in de US-amerikaansch Luft- un Ruumfohrttechnik. Bert Acosta (2014) Edwin Eugene „Buzz“ Aldrin, Jr. (2000) William McPherson Allen (1971) Frank M. Andrews (1986) William Alison „Bill“ Anders (2004) Harry George Armstrong (1998) Neil Armstrong (1979) Henry Harley Arnold (1967) Lee Atwood (1984) Bernt Balchen (1973) Thomas Scott Baldwin (1964) Lincoln Beachey (1966) Olive Ann Beech (1981) Walter Herschel Beech (1977) Alexander Graham Bell (1965) Lawrence Dale Bell (1977) Giuseppe Mario Bellanca (1993) Vincent Hugo Bendix (1991) Charles Frank Bolden (2017] William Edward Boeing (1966) Richard Ira Bong (1986) Frank Borman (1982) Albert Boyd (1984) Mark E. Bradley (1992) George Scratchley Brown (1985) Clayton J. Brukner (1997) Richard Evelyn Byrd (1968) Robert Cardenas (2015) Marion E. Carl (2001) Malcolm Scott Carpenter (2017) Eugene Cernan (2000) Clyde Vernon Cessna (1978) Clarence Duncan Chamberlin (1976) Octave Chanute (1963) Claire Lee Chennault (1972) Jacqueline Cochran (1972) Eileen Marie Collins (2009) Michael Collins (1985) Bessie Coleman (2006) Harry B. Combs (1996) Charles „Pete“ Conrad (1980) Laurence
Orville Wright (* 19. August 1871 in Dayton, Ohio; † 30. Januar 1948, ok dor) weer en US-amerikaansch Floogtüüchbauer. Hüm un sien Bröer Wilbur Wright (→ Bröder Wright) wurr de eerste kontrolleert Floog anerkannt, wat aber ok immer weer in Twiefel stellt wurr. Wright flog an’ 17. Dezember 1903 mit en Motorflootüüch namens Flyer in 12 Sekunden 37 Meter över den Sand vun Kill Devil Hills. In dat Johr 1962 wurr he in de National Aviation Hall of Fame upnommen. Andreas Venzke: Pioniere des Himmels - Die Brüder Wright. Eine Biografie. Verlag Artemis & Winkler. Düsseldorf und Zürich 2002 Telegram from Orville Wright in Kitty Hawk, North Carolina, to His Father Announcing Four Successful Flights, 1903 December 17 (17. Dezember 1903). Afropen an’n 22. Juli 2013. Orville Wright. Mehr Biller, Videos oder Audiodateien to’t Thema gifft dat bi Wikimedia Commons. Biografie Orville Wright (engelsch) Interview mit Orville Wright ut Die Woche, Berlin, Heft 35 vom 28. August 1909
Disse Artikel is man blots en Stubben. Du kannst Wikipedia helpen un em verbetern. Wladiwostok is en russ’sche Grootstadt. Hier liggt de gröttste Haven vun Russland an’n Pazifik un dat is ok de Endstatschoon vun de Transsibirische Iesenbahn, de vun Moskau kummt. Wladiwostok liggt nah an de Grenz to Noordkorea un China un hett 586.829 Inwahners (Stand 1. Januar 2005). Koordinaten:43° 7′ N, 131° 54′ O{{#coordinates:}}: Es kann nicht mehr als eine primäre Auszeichnung angegeben werden. Normdaten: GND: 4119146-8 | LCCN: n79116464 | VIAF: 137138173 | Wikipedia-Personensöök
De Rupie (ok Rupiah) is dat Geld vun Indien. Ok in annere Länner warrt Geld, dat Rupie heet, maakt. Ene Rupiah warrt in 100 Paise ünnerdeelt. De ISO-4217-Code is INR. In Indien gifft dat Münten to 1, 2 un 5 Rupien un Banknoten to 1, 2, 5, 10, 20, 50, 100, 500 un 1000 Rupien. Inst weer ene Rupie in 16 Ana deelt, dat Veedel dovun as Pice betekent, wat in dree Delen deelt weer. Hoge Tahlen heten anners: 1 Lakh = 100.000 Rupees 1 Crore = 100 Lakhs = 10.000.000 Rupees In Bhutan gillt ok de Indisch Rupie as gesettlich Tahlmiddel, 1 INR = 1 Ngultrum (ISO: BTN).
Disse Artikel is man blots en Stubben. Du kannst Wikipedia helpen un em verbetern. En Börgerkrieg is en Striet ünner Wapen in de Gemarken vun bloß een eenzigen Staat. Dor sünd verscheden Gruppen ut dat Inland bi togange, man faken maakt ok de utlännschen Mächte dor bi mit. De Striet geiht twuschen de Regeerung un een oder en ganze Reeg vun Gruppen vun Upsternaatschen (Rebellen, Guerilleros), oder düsse Gruppen striedt een gegen de annere. De Börgerkrieg kann Grünn hebben, de up dat Rebeet vun de Politik oder vun de Religion liggt, man dat kann dor ok üm gahn, dat verschedene Völker oder Spraakgruppen sik in'e Plünnen hefft, oder dat Geld un Goot anners verdeelt weern schöllt. Mol wüllt de Upsternaatschen den ganzen Staat in'e Hand kriegen, mol wüllt se en Deel vun den Staat unafhängig maken. In en Börgerkrieg gifft dat faken keen Regeln un up dat Völkerrecht warrt ok nich sunnerlich keken. Wenn en Upstand slumpen deit un de Ordnung in den Staat warrt denn ümstellt oder ganz nee maakt, warrt vun en Revolutschoon snackt.
Disse Artikel is man blots en Stubben. Du kannst Wikipedia helpen un em verbetern. De Schoah, op engelsch „Holocaust“ (vun greeksch ὁλοκαύτωμα, holokáutoma för „vullstännig verbrennte Saken“, d. h. „Brandopper“) , weer de Genozid an sess Millionen Juden dör dat Drüdde Riek in't Düütschland vun'n Natschonalsozialismus. De Schoah weer in verscheedene Wies eenzigoordig. De Nazis glövten, dat se bi ene Herrenrass höörten, de sik tegen de anneren Lüüd mit en Krieg un Macht dörchsetten müss. Vun 1933 af, as Adolf Hitler Riekskanzler worr, weer de Antisemitismus in Düütschland ok offizielle Politik, ok wenn de Antisemitismus al vör 1933 an't Wassen weer. 1938 geev dat ene Reeg vun Pogromen tegen de Juden. Dör den Tweeten Weltkrieg worr dat för de Nazis veel eenfacher, ehr Ideologie ümtosetten. In de groten poolschen Städer müssen de Juden in Ghettos ümsiedeln. Dat eerste KZ weer al vun 1933 af in Dachau in Bayern. Vun 1941 af geev dat ok Vernichtungslager in Polen un Wittrussland. Dat Eerste weer in Auschwitz. In Auschwitz worrn de Lüüd, nadem se dorhin brocht worrn, in Lüüd, de as fähig to'n Arbeiden ansehn worrn, un annere indeelt. De eersten müssen Sklaveriearbeiden doon, de dat Teel harrn, dat se nich mehr leven
De Düütsch Scheperhund oder Alsatian is en Scheperhund, de so as de Naam al seggt, ut Düütschland kümmt. De düütsch Scheperhund is middelgroot. De Teven schölt wat tüschen 55 cm un 60 cm groot, de Rüden wat tüschen 60 und 65 cm groot wäsen. Dat Lief is en bit wat lenger as hoog. De Lengd van de Rump en van de Schufthööcht sünt so in Relatschon van üm un bi 10 to 9. Wegen schölt de Tölen so van 22 kg af bet to 32 kg un de Rüden tüschen 30 un 40 kg. De Hund schall Kracht, Muskeln und dröög Knaken hebben. Dat güfft verschelen Farven bi de Hund: gääl or bruun met en swart Rügg, gans swart or graag (wor de Rügg denn meist wat dunkrer is). De Hoorn sünt kört or lang. Düütsch Schäperhunnen sünt intelligent Hunnen en macklich uptoleiden. De meehrst Schäperhunnen leevt as Huushunnen. De Hunnen sünt gaatlich för verschelen Sportaarten so as Agility or Obedience. Mennigeen is averst ook för besünnerlich Upgaven traineert wurrn un deent bi de Polis or de Armee or föhrt de Blinnen dör de Werlt or hölpt met sien Nääs bi de Söök na Minschen. Düütsch Scheperhunnen güfft dat up
Scheperhunnen sünd an un for sik Hunnen, de vun Schepers bi dat Höden un Drieven vun Schaap bruukt wurrn sünd. Sunnerlich för düsse Upgaav sünd so'n Hunnen ok tücht' wurrn un so sünd denn Arbeitshunnen tostanne kamen, de all unner den Naam Scheperhund tohopenfaat weert. Bit up den hüdigen Dag gifft dat ok Scheperhunnen as Arbeitshunnen vun Schepers. Ut düsse Hunnen sünd mit de Tied sunnerliche Raßen ruttücht' wurrn. In Düütschland warrt de Naam Scheperhund meist bruukt för den Düütschen Scheperhund. Scheperhunnen sünd in de Raßenlist vun de Fédération Cynologique Internationale (FCI) tohopenfaat to de Sektschoon 1 vun de Grupp 1. Australian Shepherd (Austraalschen Scheperhund) Berger des Pyrénées à face rase (Pyrenäen-Schäperhund mit korte Haar) Berger des Pyrénées à poil long (Pyrenäen-Scheperhund mit lange Haar) Ca de Bestiar - Perro de pastor mallorquín (Mallorca-Scheperhund) Cane da pastore Maremmano-Abruzzese (Maremme-Abruzzen-Scheperhund) Cão da Serra de Aires (Portugees'schen Scheperhund) Chien de Berger Belge (Belgischen Scheperhund) Collie Rough (Collie mit lange Haar) Collie Smooth (Collie mit korte Haar) Düütsch Scheperhund Gos d’Atura Català - Perro de pastor catalán (Katalaanschen Scheperhund) Hollandse Herdershond (Hollannschen Scheperhund) Hrvatski Ovcar (Kroatischen Scheperhund) Juschnorusskaja Owtcharka (Süüdrussischen Owtscharka) Kraski Ovcar (Karst-Scheperhund) Old English Sheepdog (Bobtail) (Ooldengelschen Scheperhund) Polski Owczarek Podhalanski
Dat Massaker bi Wounded Knee bescheeg an 29. Dezember 1890 bi den Oort Wounded Knee tüschen een Grupp van de Lakota (Plains Sioux) Indianer, de uut ehr Reservatschoon flücht weern un en de sövent bereden Divischoon van de US-Armee. Dood bleeven tominnst 150 Indianer un 25 US-Suldaten und mennig mehr würrn wunnt. De Vörgeschicht weer, dat Deelen van de Indianer in de Reservatschonen ünner de Infloot van de sonöömt Ghost Dance (Danz van de Geester) raaken. Se dachten, dat dat en Weg geven schall, wedder frie to kamen van de Herrschopp van de Blankgesichten. Dorüm möken se mang anner Saken een besünner (Geester-) Danz. Dor keem dat denn ook, dat de Indianer ut de Reservatschoon flüchten. De sövend Divischoon fünn de Indianer un wull jüm wedder trüchbringen na de Reservatschoon. As de Suldaten dat angüngen, van de Indianer de Waapen wegtonehmen, keemen beid Gruppen bi to Wrangeln. De Suldaten füngen denn an, met ehr Büssen un Kanonen to scheten. Dat Massaker bi Wounded Knee waardt ankeken as de Afsluss van de Orlogen tüschen de USA un de Indianer, wowull dat ok later noch Scharmützeln geev. Coleman, William S.E. Voices of Wounded Knee, University of Nebraska Press (2000). ISBN 0-8032-1506-1. Smith,
Wounded Knee (up Platt: verwunnt Knee oder versehrt Knee) is en Oort in de Pine-Ridge-Reservatschoon in den US-Bundsstaat South Dakota. Sien Naam hett he vun en lüttje Beeke, de in den White River rinfleten deit. Dat is de Wounded Knee Creek. So, as dat in dat Johr 2000 tellt wurrn is, leevt dor 328 Inwahners up 2,8 km². Düsse Oort is bekannt wurrn dör twee Schehnissen in de Historie: Eenmol dat Massaker bi Wounded Knee an'n 29. Dezember 1890, as de US-Armee 200- 300 Lakota-Indianers ümbröcht hett, dormank Froenslüde un Kinner. Un denn noch dör den Wounded-Knee-Vörfall in dat Johr 1973, as Aktivisten vun dat American Indian Movement den Oort besett hefft.
Oostjiddisch is een vun de germaanschen Dialekten, de de Juden van Zentraaleuropa vör den Tweten Weltorlog sproken un noch hüüt vun circa 4 Millionen Minschen snackt warrt, vörall in de USA, de Ukraine un in Israel, ok wenn dat in eerste Linie de derde Phaas is, de dat snackt. Oostjiddisch is en Dialekt vun't Jiddische, de anner is dat Westjiddische. Dat warrt secht, dat dat en Afkörten vun Jiddisch Taitsch, „Jüüdsch Düütsch“ is. Dat Oostjiddisch is en hoochdüütsch Dialekt, ok wenn de hoochdüütsche Schrievwies nich vun Belang is un veel mehr de hebrääsche un ingelsche Schrievwiesen bruukt warrt. De mehrsten nich-hoochdüütsche Wöör sünd hebrääsch, ok wenn't do romaansche, slaavsche un anner Wöör gifft, de't nich in't Hoochdüütsche gifft. De Verfolgung vun de Juden - de söss Millionen jüüdschen Oppers vun de Schoah wörrn vörnehmlich Moderspraak-Sprekers vun't Jiddisch - en de dorop folgende Emigratschoon na Israel möök de Tall vun Sprekers vun't Oostjiddische minder. Vele Jiddische Wöör sünd in't Hollandsche, in't Rotwelsche un 't Limborgsch kamen. De mehrsten hollandschen Juden vundaag snackt vör allen Hollandsch un de mehrsten amerikaanschen Juden vör allen Engelsch. En oostjiddisch schreven Literatuurnobelpriesdräger weer Isaac Bashevis Singer.
Raastäe is en Gemeen un Luftkuroort in den Landkreis Ammerland in Neddersassen mit 20.053 Inwahners (Stand vun’n 30. Juni 2003) op en Fläch vun 123,03 km². De ole plattdüütsche Naam vun den Oort is „Raast“, aver hüdigendaags seggt man mehrstens „Raastäe“. De Luftkuroort Raastäe liggt in de schöne Parklandschup an’n Geestrand 10 km nördlich von Ollnborg. De Gegend weer wahrschienlich ok al in de jüngere Steentiet und in de Bronzetiet besiedelt. Smuckstücken un Warktüüch ut disse Tieden sünd darför de Bewies. De eersten schriftlichen Narichten stammt ut de Tiet um dat Jahr 1100. Graaf Huno grünn 1059 de St.-Ulrichs-Parrkark in Raastäe, un de Arzbischop Albert in Bremen deel disse twete Kark up'n Ammerlannen de Buerschuppen Nethen, Hahn, Bekhusen, Lehmden, Rehorn, Loy, Hostemost, Hankhusen un Raastäe as Karkspeel to. Um 1091 woor de Basilika von dat Klooster Raastäe inweiht. De Abt von dat Klooster stund in den Rang von enen Bischop un weer de hööchste Prälat in dat Bisdom Bremen. Von den Arzbischop leet he sik aver kiene Vörschriften maken, un ok mit den Ollnborger Graaf un siene Vöögt leeg he fakender in Striet. In de Reformatschoonstiet um 1529 woor dat Klooster uplööst, de Krüüzgang un dat Abthuus woorn 1643 un
Disse Artikel is man blots en Stubben. Du kannst Wikipedia helpen un em verbetern. Richard Milhous Nixon (* 9. Januar 1913 in Yorba Linda, Kalifornien; † 22. April 1994 in New York) weer en US-amerikaanschen Politiker vun de Republikaansche Partei. In de Johren vun 1969 bit 1974 weer he de 37. Präsident vun de USA. Bit up den hüdigen Dag is Nixon de eenzige Präsident, de al vör dat Enn vun siene Amtstied Bott geven möss. Grund weer de Watergate-Schandaal. Nixon folg up Lyndon B. Johnson. Sien Nafolger is denn Gerald Ford ween. Nixon sien Öllern weern Francis Anthony („Frank“) un Hannah Milhous Nixon. Hannah hör Familie stamm ut Düütschland; deren oorsprünglich Naam weer „Milhausen“, wat Nixon ok sien Middelnaam „Milhous“ inbroch. Sien Uptrecken folg streng nah de Regeln vun dat Quäkerdom. Hannah Nixon hett hör Söhnas evangelikalen Quäker uptrucken, wiel se haapt hett, dat he villicht Missionar weeern würr. De Familie leev alkoholabstinent; Spelen, Danzen un Fluchen weern verpönt. Nixon sien Vader Frank weer vör sien Ehe Methodist un weer wegen sien Fru konverteert. Nixon sien Vader bedreev en Laden för Levensmiddel un Benzin. Nixon hett vun sien Öllern immer mit groot Ehrfurcht snackt. He hett up sien Moder